Diari Oficial de la Generalitat Valenciana


Sumari del DOGV 8427, del 20-11-2018 (2018/10034)

RESOLUCIÓ de 16 de novembre de 2018, de la Direcció General de Cultura i Patrimoni, per la qual es modifica el dia o terme final de justificació de les subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10491


Data del document
:   16-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 16 de novembre de 2018, de la Direcció General de Cultura i Patrimoni, per la qual es modifica el dia o terme final de justificació de les subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori. [2018/10745]  
  
Mitjançant la Resolució de 5 de juliol de 2018, de la Conselleria d'Educació, Investigació, Cultura i Esport (DOGV 8336, d'11.07.2018), es van convocar per a l'any 2018 les subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori, les bases reguladores de la qual es van aprovar per l'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018).  
  
Mitjançant la Resolució de 8 de novembre de 2018, de la Direcció General de Cultura i Patrimoni, es va resoldre per delegació la concessió de subvencions que van ser objecte d'aquesta convocatòria, publicant-se en el Diari Oficial de la Generalitat Valenciana número 8421, de 12 de novembre de 2018.  
La Resolució de 5 de juliol de 2018, de la Conselleria d'Educació, Investigació, Cultura i Esport, per la qual es van convocar aquestes subvencions, en el seu apartat 10, va establir el 15 de novembre de 2018 com a terme o dia final per a presentar la documentació justificativa de la realització de l'activitat subvencionada de conformitat amb el que es preveu en l'article 15.1 de les bases reguladores.  
En el punt nové de la Resolució de 8 de novembre de 2018, de la Direcció General de Cultura i Patrimoni, per la qual es va resoldre la concessió d'aquestes ajudes, es va modificar l'anterior previsió establint-se com a dia o terme final per a presentar la documentació justificativa de la realització de les activitats subvencionades el 30 de novembre de 2018, d'acord amb el que es disposa en l'article 15.2, de l'Ordre 17/2018.  
Tenint en compte el moment en què es va publicar la resolució de concessió definitiva d'aquestes ajudes, i que el termini per a executar les activitats subvencionades i justificar la total realització del comportament s'ha revelat insuficient, i havent-se acreditat per diversos beneficiaris la concurrència de causes alienes a la seua voluntat que interfereixen en aquest termini i comprometen la integritat de la prestació, tal com es va proposar inicialment davant la Generalitat, és convenient modificar el dia o terme final per a aportar la justificació que, per mitjà de la present resolució, s'estableix en el dia 10 de desembre de 2018.  
  
Vist el que es disposa en el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i, en virtut de l'habilitació competencial continguda en la disposició final segona de l'Ordre 17/2018, de 9 de maig de 2018, de la Conselleria d'Educació, Investigació, Cultura i Esport, i la disposició final primera de la Resolució de 5 de juliol de 2018, de la Conselleria d'Educació, Investigació, Cultura i Esport, resolc:  
  
Primer  
Modificar el dia o terme final per a la justificació de les subvencions per a la catalogació de béns immobles de pedra en sec, així com per a promoure la recuperació, manteniment, conservació i protecció de l'arquitectura de la pedra en sec en el nostre territori, establint com a dia o terme final per a presentar aquesta justificació el 10 de desembre de 2018.  
  
Segon  
Publicar la present resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
Tercer  
La present resolució entrarà en vigor el mateix dia de la seua publicació en el DOGV.  
  
València, 14 de novembre de 2018.- La directora general de Cultura i Patrimoni, p. d. (DF 2a 2 O 17/2018, de 9 de maig, de la Conselleria d'Educació, Investigació, Cultura i Esport; DOGV 8295, 15.05.2018. DF 1a R 05.07.2018, de la Conselleria d'Educació, Investigació, Cultura i Esport; DOGV 8336, 11.07.2018): Carmen Amoraga Toledo.